ศาลรับฟ้อง ประธานศาลปกครองสูงสุด ฟ้อง พุฒิพงศ์ หมิ่นประมาท-พ.ร.บ.คอม
ศาลอาญารับฟ้อง หัสวุฒิ วิฑิตวิริยกุล ประธานศาลปกครองสูงสุด (อยู่ระหว่างถูกสั่งพักราชการ) ฟ้อง พุฒิพงศ์ พงศ์เอนกกุล นักวิชาการอิสระ ข้อหาหมิ่นประมาท-พ.ร.บ.คอม นัดสมานฉันท์ 14 พ.ค.นี้23 เม.ย. 2558 ที่ศาลอาญา รัชดา อัยการมีคำสั่งฟ้องคดี พุฒิพงศ์ พงศ์เอนกกุล อายุ 22 ปี นักวิชาการอิสระด้านกฎหมาย ข้อหาหมิ่นประมาทโดยโฆษณา และนำข้อมูลอันเป็นเท็จเข้าสู่ระบบคอมพิวเตอร์ ตาม พ.ร.บ.คอมพิวเตอร์มาตรา 14(1) สืบเนื่องจากการโพสต์ภาพและข้อความพาดพิง หัสวุฒิ วิฑิตวิริยกุล ประธานศาลปกครองสูงสุด (อยู่ระหว่างถูกสั่งพักราชการ) เมื่อปี 2556ต่อมา ศาลรับฟ้องและพุฒิพงศ์ถูกคุมตัวฝากขัง ระหว่างรอคำสั่งอนุมัติประกันตัว ล่าสุด เมื่อเวลาประมาณ 15.00 น. ได้รับอนุญาตให้ประกันตัว โดยใช้กรมธรรม์ประกันอิสรภาพ 12000 บาททั้งนี้ ศาลนัดสมานฉันท์ วันที่ 14 พ.ค. 2558คดีนี้สืบเนื่องจาก เมื่อวันที่ 13 พฤศจิกายน 2556 พุฒิพงศ์ โพสต์ภาพ 2 ภาพลงในเฟซบุ๊กส่วนตัว ภาพแรกเป็นภาพหัสวุฒิใช้มือแตะศีรษะผู้หญิงรายหนึ่ง นั่งหลับตาทำท่าเหมือนบริกรรมคาถา ภาพที่สองเป็นภาพหัสวุฒิกำลังยืนกุมมือพระสงฆ์รูปหนึ่งแล้วทำท่าเหมือนบริกรรมคาถาเหมือนภาพแรก พร้อมคำบรรยายใต้ภาพว่า นายหัสวุฒิ วิฑิตวิริยกุล ประธานศาลปกครองสูงสุด กำลังใช้อิทธิฤทธิ์รักษาโรคภัยไข้เจ็บ ไล่ผีเป่ากระหม่อม ให้แก่ภิกษุและชาวบ้านผู้นับถือศรัทธาท่าน ช่วงนี้มักเฮี้ยนอยู่ตามต่างจังหวัด และในภาพยังวางตัวบทของพระราชบัญญัติจัดตั้งศาลปกครองฯ มาตรา 21 ว่าด้วยเรื่อง ตุลาการศาลปกครองพ้นจากตำแหน่งเมื่อเป็นคนไร้ความสามารถหรือคนเสมือนไร้ความสามารถ วิกลจริต หรือจิตฟั่นเฟือนไม่สมประกอบ ไว้ใต้ภาพด้วยต่อมา เดือนพฤศจิกายน 2556 หัสวุฒิ วิฑิตวิริยกุล ประธานศาลปกครองสูงสุด ก็ทำหนังสือมอบอำนาจให้อโนชา ชัยวงศ์ นิติกรสำนักงานศาลปกครอง แจ้งความดำเนินคดีพุฒิพงศ์ที่ สน.ทุ่งสองห้อง ตั้งข้อหาหมิ่นประมาทโดยโฆษณา และนำข้อมูลอันเป็นเท็จเข้าสู่ระบบคอมพิวเตอร์ ตามพ.ร.บ.คอมพิวเตอร์มาตรา 14(1)
ศาลอาญารับฟ้อง หัสวุฒิ วิฑิตวิริยกุล ประธานศาลปกครองสูงสุด (อยู่ระหว่างถูกสั่งพักราชการ) ฟ้อง พุฒิพงศ์ พงศ์เอนกกุล นักวิชาการอิสระ ข้อหาหมิ่นประมาท-พ.ร.บ.คอม นัดสมานฉันท์ 14 พ.ค.นี้ 23 เม.ย.
กระบวนการยุติธรรม,พ.ร.บ.คอมพิวเตอร์,พุฒิพงศ์  พงศ์เอนกกุล,หมิ่นประมาท,หัสวุฒิ วิฑิตวิริยกุล